Az egyes agrárszabályozási tárgyú törvényeknek az általános közigazgatási rendtartásról szóló törvénnyel összefüggő és más célú módosításáról szóló **2017. évi CCV. törvényt** (a továbbiakban: 2017. évi CCV. törvény)az **Országgyűlés** 2017. december 12-én **elfogadta**.

A 2017. évi CCV. törvény157-161. §-a 2018. február 1-jei hatállyal **módosítja a halgazdálkodásról és a hal védelméről szóló 2013. évi CII. törvényt** (a továbbiakban: Hhvtv.).

A Hhvtv. módosuló rendelkezései a haltermelési létesítményen a hal fogása és a halfogásra irányuló tevékenység szabályozását, továbbá e körben az új halvédelmi bírságot megalapozó tényállást érintik. A módosuló törvényi rendelkezések megfelelő alkalmazhatóságának érdekében szükséges a halgazdálkodási és a halvédelmi bírságról szóló 314/2014. (XII. 12.) Korm. rendelet Hhvtv.-vel való összhangjának megteremtése.